De Ivsto Imperio Lvsitanorvm Asiatico, "INter Luſitaniæ Reges, qui proſ[*]peris euentibus rem, & ſua…"
author: Serafim de Freitas
source date: 1625
edition published: 2020-11-13
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

INter Luſitaniæ Reges, qui proſperis euentibus rem, & ſuam, & Chriſtianam auxere, præcipua celebritate enituit Ioannes, eo nomine primus, qui tranſmiſſo in Africam exercitu Septam vrbem opulentiſsimam, & Hiſpaniæ terrorem, à Mauris inſigni victoria expugnauit; is è Philippa Alencaſtria Eduardi VI. Britaniæ Regis nepte filios procreauit quinque, è quibus Henricus bellica virtute, vitæ ſanctimonia & in Deum, ac ſuperos omnes, præcipuè Beatam Dei Matrem cultu, & religione inſignis, nomen ſuum æterno famæ præconio apud poſteros conſecrauit, qui ex magiſtratu Ordinis Equitum, cui præerat, & quem Dionyſius tritauus Chriſti nomine contra infideles inſtituerat, non exiguos annuos redditus, & vectigalia capiebat, quæ in nominis Luſitani gloriam, fideique Catholicæ amplitudinem inſumenda, cum in animum induxiſſet, incognita ſcrutari maria, genteſque feras, & Demoniorum cultrices ad ſalutis viam traducere, Chriſtique vexillum in omnes partes, quoad eius fieri poſsit, inferre ſubmiſsis claſsibus intendit, cuius auſpicijs anno 1410. ad montem vſque Leænam peruentum eſt, inſulæ quoque plures vaſto in Oceano ſunt detectæ.